Akken i ḍerrunt tigawin n yiwudam deg wadeg iḍerrunt deg wakud. Ur telli tigawt ur neqqin ɣer yiwen n wadeg d yiwen n wakud. Di tilawt, ineḍruyen ḍerrun wa deffir wayeḍ. Mi ara ten-id-yeḥku umsawal, yezmer ad ten-id-yeḥku akken ḍran, akken mseḍfaren. Yezmer diɣen ad isezwir kra ɣef wiyaḍ, yezmer ad yebdu si taggara, si tlemmast neɣ si tazwara. Ayagi yeqqen ɣer ufran n lebɣi n umaru.